Elias Charalambous, în marș forțat spre titlu! A spus tot ce avea de zis după FCSB - Sepsi 2-1
FCSB - Sepsi 2-1, în prima etapă a play-off-ului Superligii.
FCSB s-a distanțat la șapte puncte de ocupanta locului secund în Superliga și a luat o opțiune importantă pentru titlu în campionat. Sepsi, fără mulți jucători de bază, nu a reușit să contracareze jocul roș-albaștrilor. A egalat prin Debeljuh din penalty după golul înscris de Coman, însă reușita lui Alex Băluță le-a dat siguranța jucătorilor lui Elias Charalambous.
FCSB, care venea după un eşec drastic, 0-4 cu Rapid, în ultima etapă a sezonului regulat, are patru victorii consecutive acasă, seria pozitivă pe teren propriu fiind de şase victorii şi un egal. Sepsi OSK venea după trei victorii consecutive. În cele două dueluri directe din sezonul regulat, FCSB s-a impus cu 5-2 şi 1-0.
"N-am avut timp să ne gândim prea mult la meciul cu Rapid (n.r.: - 0-4) A trebuit să avem reacție și să ne gândim cum putem să câștigăm următorul meci.
Vezi multe echipe bune în campionat, trebuie să fim umili și să continuăm.
(n.r.: despre schimbările de la pauză). Adversara a avut multe ocazii, singura posibilitate ca să-i contracarăm era să avem posesia și din acest motiv am făcut schimbări. Coman e foarte important pentru noi, e clar că-i place să stea în atac.
Avem doar finale în continuare", a declarat Elias Charalambous, la finalul meciului cu Sepsi.
Urmăriți SPORT.RO și pe Google News